
NABAVA: RAZNA UREDSKA OPREMA I POTREPŠTINE
EVIDENCIJSKI BROJ NABAVE IZ PLANA NABAVE ZA 2026. GODINU: 01/26
PRILOG: 3 – TEHNIČKE SPECIFIKACIJE
1. NARUČITELJ: 
ZDRAVSTVENA USTANOVA LJEKARNA BJELOVAR
PETRA PRERADOVIĆA 4, 43000 BJELOVAR
OIB: 97183266682

OSOBA ODGOVORNA ZA ZASTUPANJE: 
doc.dr.sc.Katarina Fehir Šola, univ.spec.mag.pharm.
Tel: 043 / 241 - 907        Email: ravnatelj@ljekarna-bjelovar.hr

OSOBA OVLAŠTENA ZA KONTAKT S NARUČITELJEM:
Katarina Kukal, univ.mag.oec.
Tel: 043 / 638 -183         Email: racunovodstvo@ljekarna-bjelovar.hr


2. OPĆI TEHNIČKI ZAHTJEVI
Ovim Tehničkim specifikacijama određuju se posebni tehnički zahtjevi za robu obuhvaćenu predmetom nabave, uz primjenu općih zahtjeva i pravila o jednakovrijednosti određenih Dokumentacijom o nabavi.
Sva isporučena roba mora biti nova, nekorištena, ispravna i funkcionalna te odgovarati zahtjevima određenima Dokumentacijom o nabavi, ovim Tehničkim specifikacijama, Troškovnikom i odabranom ponudom.
Roba mora biti odgovarajuće kvalitete za redovitu i svakodnevnu uporabu u organizacijskim jedinicama Naručitelja te izrađena od materijala primjerenih namjeni pojedinog proizvoda. Proizvodi moraju tijekom uobičajene uporabe zadržavati svoju funkcionalnost i uporabna svojstva te ne smiju pokazivati nedostatke koji onemogućuju ili bitno otežavaju njihovu uporabu u skladu s namjenom.
Primjerice, s obzirom na uobičajenu namjenu i očekivana uporabna svojstva pojedinih proizvoda, kemijske olovke moraju omogućavati jednoličan ispis bez razlijevanja tinte, mrljanja papira i stvaranja grudica, flomasteri jednoličan ispis odgovarajuće širine i boje, a korektori jednolično nanošenje i odgovarajuću pokrivenost površine bez stvaranja grudica. Korektori s aplikatorom odnosno četkicom moraju omogućavati uredno nanošenje bez odvajanja dijelova aplikatora.
Navedeni primjeri ne predstavljaju iscrpan popis zahtjeva kvalitete, već pojašnjavaju zahtjev da svaki proizvod mora imati uporabna svojstva primjerena svojoj vrsti i namjeni.
Roba koja se prema uobičajenom načinu stavljanja na tržište isporučuje u originalnom pakiranju proizvođača mora biti isporučena u takvom pakiranju, s odgovarajućim oznakama koje omogućuju nedvojbenu identifikaciju proizvoda. Roba za koju originalno pojedinačno pakiranje nije uobičajeno mora biti uredno zapakirana i zaštićena na način primjeren vrsti proizvoda.
3. POSEBNI TEHNIČKI ZAHTJEVI – GRUPA I. TONERI
Toneri i tinte u Troškovniku za GRUPU I. određeni su navođenjem uređaja za koje su namijenjeni te, prema potrebi, drugim tehničkim podacima potrebnima za utvrđivanje njihove kompatibilnosti i zahtijevanih svojstava.
Ponuditelj može ponuditi originalni ili jednakovrijedni toner odnosno tintu. Ponuđeni proizvod mora biti kompatibilan s uređajem navedenim u Troškovniku, omogućavati njegov uredan i nesmetan rad te imati najmanje kapacitet ispisa određen Troškovnikom.
Za uređaje Canon i-SENSYS X C1333i i Canon i-SENSYS MF752Cdw jednakovrijedni toner mora biti u potpunosti funkcionalno kompatibilan s uređajem, uključujući pravilno prepoznavanje toner uloška, prikaz preostale količine tonera za pojedinu boju te uredno funkcioniranje pripadajućih obavijesti uređaja povezanih sa stanjem i potrebom zamjene tonera. Uporaba jednakovrijednog tonera ne smije zahtijevati izmjenu postavki, dodatne zahvate ili prilagodbe uređaja radi omogućavanja njegova redovitog rada.
Ponuditelj mora za ponuđeni jednakovrijedni toner namijenjen uređaju Canon i-SENSYS X C1333i ili Canon i-SENSYS MF752Cdw dostaviti tehničku dokumentaciju proizvođača ili drugi odgovarajući dokaz iz kojeg je razvidno ispunjavanje zahtjeva funkcionalne kompatibilnosti određenih ovim Tehničkim specifikacijama. Naziv odnosno oznaka proizvoda navedena u dostavljenoj dokumentaciji mora omogućiti povezivanje dokumentacije s proizvodom ponuđenim u Troškovniku.
Toneri i tinte moraju biti novi i nekorišteni te isporučeni u odgovarajućem pakiranju kojim se proizvod štiti od oštećenja i omogućuje njegova nedvojbena identifikacija.



4. POSEBNI TEHNIČKI ZAHTJEVI – GRUPA II. RAZNA UREDSKA OPREMA I POTREPŠTINE
Fotokopirni papir mora biti formata A4 (210 × 297 mm), gramature 80 g/m², prikladan za uporabu u laserskim pisačima i uređajima za fotokopiranje te isporučen u originalnom pakiranju proizvođača.
Ponuđeni fotokopirni papir mora ispunjavati sljedeće tehničke karakteristike:
	Karakteristika
	Standard
	Ciljana vrijednost
	Dozvoljena odstupanja

	GRAMATURA, g/m²
	ISO 536
	80
	76 - 84

	DEBLJINA, μm	
	ISO 534	
	108
	104 -112

	NEPROZIRNOST, %
	ISO 2471	
	Min 92
	dopuštena veća vrijednost

	HRAPAVOST, ml/min	
	ISO 8791-2
	160
	120 - 200

	CIE BJELINA, CIE
	ISO 11475
	169
	166 - 172

	VLAŽNOST, %	
	ISO 287	
	4,0
	3,5 - 4,5



Ponuditelj mora za ponuđeni fotokopirni papir dostaviti tehničku dokumentaciju proizvođača ili drugi odgovarajući dokaz iz kojeg su razvidne zahtijevane tehničke karakteristike. Naziv odnosno oznaka proizvoda navedena u dostavljenoj dokumentaciji mora omogućiti povezivanje dokumentacije s proizvodom ponuđenim u Troškovniku.

